b'\n_START_ARTICLE_\nLaulavat sadepisarat\n_START_SECTION_\nJuoni\n_START_PARAGRAPH_\nElet\xc3\xa4\xc3\xa4n vuotta 1927. Don Lockwood (Gene Kelly) ja Lina Lamont (Jean Hagen) ovat Hollywoodin supert\xc3\xa4hti\xc3\xa4 ja elokuvien lemmenpari. Donin ja Linan v\xc3\xa4lit ovat kuitenkin todellisuudessa kaikkea muuta kuin hyv\xc3\xa4t, sill\xc3\xa4 Lina on oikkuileva diiva. Donin paras yst\xc3\xa4v\xc3\xa4 on Cosmo Brown (Donald O\xe2\x80\x99Connor), jonka kanssa h\xc3\xa4n on k\xc3\xa4ynyt l\xc3\xa4pi kaikki showalan vaiheet. \xc3\x84\xc3\xa4nielokuva tekee tuloaan ja uhkaa vanhojen t\xc3\xa4htien asemaa. _NEWLINE_Don t\xc3\xb6rm\xc3\xa4\xc3\xa4 Kathy Seldeniin (Debbie Reynolds), elokuvia halveksivaan tytt\xc3\xb6\xc3\xb6n joka on aloitteleva laulaja ja teatterin\xc3\xa4yttelij\xc3\xa4. Kathy esiintyy yhdess\xc3\xa4 elokuva-alan tapahtumassa ja h\xc3\xa4nell\xc3\xa4 ja Donilla alkaa pikku hiljaa kipin\xc3\xb6id\xc3\xa4. Sitten tulee uutinen, ett\xc3\xa4 ensimm\xc3\xa4inen \xc3\xa4\xc3\xa4nielokuva on ollut supermenestys ja yleis\xc3\xb6 janoaa lis\xc3\xa4\xc3\xa4. Mykk\xc3\xa4elokuvien teko keskeytet\xc3\xa4\xc3\xa4n ja Donin ura n\xc3\xa4ytt\xc3\xa4\xc3\xa4 olevan uhattuna. Don, Kathy ja Cosmo keksiv\xc3\xa4t ett\xc3\xa4 ruvetaan tekem\xc3\xa4\xc3\xa4n musikaalia nimelt\xc3\xa4\xc3\xa4n \xe2\x80\x9dThe Singing Cavalier\xe2\x80\x9d._NEWLINE_Ongelmaksi muodostuu kuitenkin se ett\xc3\xa4 Linan puhe- ja laulu\xc3\xa4\xc3\xa4ni on l\xc3\xa4pitunkevan kimitt\xc3\xa4v\xc3\xa4 ja elokuviin t\xc3\xa4ysin mahdoton. Asiaa pohdittuaan Don, Kathy ja Cosmo keksiv\xc3\xa4t ehdottaa ett\xc3\xa4 Kathy toimii Linan \xc3\xa4\xc3\xa4nen\xc3\xa4. Onnistuneen illan j\xc3\xa4lkeen Don astuu ulos sateisella kadulle ja rupeaa tanssimaan sateenvarjonsa kanssa laulaen samalla laulun \xe2\x80\x9dSingin\xe2\x80\x99 in the Rain\xe2\x80\x9d (t\xc3\xa4m\xc3\xa4 kohtaus on yksi elokuvahistorian kuuluisimmista). _NEWLINE_Lina kuitenkin vaatii kateellisena sopimusta ettei Kathy voi koskaan toimia muuna kuin h\xc3\xa4nen \xc3\xa4\xc3\xa4nen\xc3\xa4\xc3\xa4n, n\xc3\xa4yttelij\xc3\xa4n urasta haaveileva Kathy on aivan ly\xc3\xb6ty, mutta innostuu lopulta elokuvan ensi-illasta. Ensi-illasta tulee loistava menestys ja elokuvaan kuvatut musiikki- ja laulukohtaukset ovat henke\xc3\xa4salpaavia. Ensi-illassa Lina k\xc3\xa4ytt\xc3\xa4ytyy entist\xc3\xa4 diivamaisemmin, vaatien jopa elokuvastudion johtajuutta. Lina p\xc3\xa4\xc3\xa4tt\xc3\xa4\xc3\xa4 my\xc3\xb6s ensimm\xc3\xa4ist\xc3\xa4 kertaa urallaan puhua yleis\xc3\xb6lleen ja yleis\xc3\xb6 tyrmistyy kuullessaan Linan kimitt\xc3\xa4v\xc3\xa4n \xc3\xa4\xc3\xa4nen. Yleis\xc3\xb6 vaatii Linaa laulamaan \xe2\x80\x9dkauniilla laulu\xc3\xa4\xc3\xa4nell\xc3\xa4\xc3\xa4n\xe2\x80\x9d ja h\xc3\xa4t\xc3\xa4\xc3\xa4ntynyt Lina kysyy Donilta mit\xc3\xa4 h\xc3\xa4n tekee. Don k\xc3\xa4skee Kathyn laulamaan Linan taakse esiripun taakse Linan aukoessa suutaan ja Kathyn laulaessa \xe2\x80\x9dSingin\xe2\x80\x99 in the Rainia\xe2\x80\x9d. Don ja Cosmo nostavat kuitenkin esiripun yl\xc3\xb6s ja kaikille selvi\xc3\xa4\xc3\xa4 huijaus tehden Linan urasta lopun. _NEWLINE_Don ja Kathy t\xc3\xa4hditt\xc3\xa4v\xc3\xa4t yhdess\xc3\xa4 seuraavaa elokuvaa, jonka nimi on \xe2\x80\x9dSingin\xe2\x80\x99 in the Rain\xe2\x80\x9d.'